Съдебни изпълнители и таксите, които събират | Адвокат Росен Димитров - Пловдив и София
Съдебни изпълнители и таксите, които събират
08/01/2017 Блогът на Адвокат ДимитровГражданско право, Изпълнителен процес, Съдебен изпълнителadmin
“Как така имах да давам една сума, а ЧСИ ми иска двойно по-голяма?“ Въпросът за “Съдебни изпълнители и таксите, които събират“ е актуален и доста често задаван. С настоящата кратка статия ще се постарая да му дам отговор.
Като изпълнителни органи в изпълнителния процес действат съдебни изпълнители. Те биват два вида: Държавен съдебен изпълнител /ДСИ/ и Частен съдебен изпълнител /ЧСИ/. Правомощията им са принудително събиране на частни и публични вземания. Функцията, която осъществяват тези два вида съдебни изпълнители също е еднаква. Тя е правозащитна – принудително изпълнение на граждански права.
Съдебни изпълнители могат:
да наредят да се отворят сгради на длъжника. Да претърсват негови вещи. Могат да поискат длъжника да бъде доведен, както и да спрат МПС от движение. Те имат право на достъп до информация за длъжника в държавни и общински служби и институции. Тези служби са длъжни да оказват съдействие на съдебния изпълнител. Същото важи и за полицията. В случай на молба от съдебен изпълнител, полицията му помага за изпълнение на функциите му.
Съдебните изпълнители налагат запори върху движими вещи на длъжника. Запор на трудовата му заплата, запори на банковите му сметки. Възбраняват недвижимите му имоти.
Всичко това съдебните изпълнители осъществяват в рамките на Изпълнителния процес /Изпълнително дело/. Изпълнителният процес е предназначен да даде защита на лицето, което е доказало, че има неудовлетворена претенция. Има за цел да му достави дължимото с принудителни средства. Този процес удовлетворява правото на кредитора срещу длъжника, който отказва да изпълни това доброволно.
Страни по изпълнителното дело.
Таксите на съдебните изпълнители са законоустановени. За ЧСИ са в “Тарифа за таксите и разноските към Закона за частните съдебни изпълнители“. За ДСИ са в Раздел II – Такси по съдебното изпълнение, събирани от държавните съдебни изпълнители. В “Тарифа за държавните такси, които се събират от съдилищата по Гражданския процесуален кодекс“.
За образуване на изпълнително дело ДСИ и ЧСИ взимат по 20 лв. За изготвяне и връчване от съдебния изпълнител или от негов служител на покана, призовка, препис от жалба, уведомление или книжа таксата е 20 лв. За издаване на препис (копие) от документ, съставен от частен съдебен изпълнител, се събира такса 2 лв. Ако преписът (копията) е повече от една страница – за всяка следваща по 1 лв. Същото е и за ДСИ.
Както е видно от тарифите на съдебните изпълнители, всяко тяхно действие се заплаща. Тези действия са: образуване на делото. Изпращане на покана. Извършване на отделни изпълнителни действия. Ако длъжникът не плати в срока за доброволно изпълнение, който ДСИ/ЧСИ е задължен да му даде, то това ще доведе до допълнителни действия от страна на съдебния изпълнител – например опис на вещи в дома му. Този опис струва пари и се заплаща от взискателя. Тази сума се прибавя към първоначално дължимата. Добавят се и законната лихва върху сумата, която тече всеки изминал ден.
Справки от съдебните изпълнители.
Сериозно покачване на дълга предизвикват справките, които ДСИ/ЧСИ прави в различните банки за сметки на длъжника. Целта е да се открият такива, за да се запорират. Банките в страната са около 30. Това означава, че ако се направят справки във всички тях, то дълга се увеличава със стотици.
Едно мнение за “Съдебни изпълнители и таксите, които събират”